ଲୋକନାଥ ବେହେରା
ଲୋକନାଥ ବେହେରା ଜଣେ ଓଡ଼ିଶାରେ ଜନ୍ମିତ ଭାରତୀୟ ପୋଲିସ ସେବା (ଆଇପିଏସ୍) ଅଧିକାରୀ । ସେ ବର୍ତ୍ତମାନ କେରଳ ରାଜ୍ୟ ପୋଲିସ ମୁଖ୍ୟ ତଥା ମହାନିର୍ଦ୍ଦେଶକ (ଡିଜିପି) ଭାବରେ କାର୍ଯ୍ୟରତ । ସେ କେରଳର ପୂର୍ବତନ ଭିଜିଲାନ୍ସ ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ଭାରତର ମାନ୍ୟବର ସୁପ୍ରିମକୋର୍ଟଙ୍କ ରାୟ ପରେ ଟିପି ସେନକୁମାରଙ୍କୁ କେରଳ ରାଜ୍ୟ ପୋଲିସ ମୁଖ୍ୟ ତଥା ପୋଲିସ୍ ମହାନିର୍ଦ୍ଦେଶକ ଭାବରେ ନିଯୁକ୍ତ କରାଯିବା ପରେ ସେ କେରଳର ପୂର୍ବତନ ଭିଜିଲାନ୍ସ ନିର୍ଦ୍ଦେଶକ ଥିଲେ ।

ଶିକ୍ଷା 
ବେହେରା ଉତ୍କଳ ବିଶ୍ୱବିଦ୍ୟାଳୟରୁ ଭୂବିଜ୍ଞାନରେ ମାଷ୍ଟର ଡିଗ୍ରୀ ହାସଲ କରିଛନ୍ତି ।

ବୃତ୍ତି 
ବେହେରା ୧୯୮୫ରେ ଆଇପିଏସରେ ନିଯୁକ୍ତ ହୋଇ କେରଳ କ୍ୟାଡରରେ ଯୋଗ ଦେଇଥିଲେ । ସେ କେରଳରେ ସହାୟକ ପୁଲିସ ଅଧିକ୍ଷକ( ଏ ଏସ ପି) ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ସେ କୋଚିରେ ପୋଲିସ୍ କମିଶନର ଏବଂ ଥିରୁବନନ୍ତପୁରମରେ ପୁଲିସ ଡିସିପି ଭାବରେ କାର୍ଯ୍ୟ କରିଥିଲେ । ଏହା ପରେ ସେ ଏସପି ଏବଂ ପରେ କେନ୍ଦ୍ରୀୟ ଅନୁସନ୍ଧାନ ବ୍ୟୁରୋରେ ଡିଜି ଭାବରେ ନିଯୁକ୍ତ ହୋଇଥିଲେ । ସେ ଗ୍ରାହାମ୍ ଷ୍ଟେନସ୍ ହତ୍ୟା ମାମଲା, ପୁରୁଲିଆ ଅସ୍ତ୍ର ଡ୍ରପ୍ ମାମଲା, ମୁମ୍ବାଇ ସିରିଏଲ ବ୍ଲାଷ୍ଟ ମାମଲା ଇତ୍ୟାଦି ସମ୍ବେଦନଶୀଳ ମାମଲାର ଅନୁସନ୍ଧାନରେ ଜଡ଼ିତ ଥିଲେ । ୨୦୦୯ରେ, ସେ ଜାତୀୟ ଅନୁସନ୍ଧାନ ସଂସ୍ଥାନ (NIA)ରେ ଯୋଗ ଦେଇଥିଲେ ଏବଂ ସେ ଏହାର ପ୍ରତିଷ୍ଠାତା ସଦସ୍ୟମାନଙ୍କ ମଧ୍ୟରୁ ଜଣେ ଥିଲେ । ଜାତୀୟ ଅନୁସନ୍ଧାନ ସଂସ୍ଥାନରେ, ସେ ଆତଙ୍କବାଦ ଫାଇନାନ୍ସ ଏବଂ ନକଲି ମୁଦ୍ରା ବିଶେଷଜ୍ଞ ବିଭାଗର ନେତୃତ୍ୱ ନେଇଥିଲେ । କେରଳର ଡିଜିପି ଭାବରେ ନିଯୁକ୍ତ ହେବା ପୂର୍ବରୁ ସେ କେରଳ ଅଗ୍ନିଶମ ଏବଂ ଉଦ୍ଧାର ସେବା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୨୦୧୦ରେ ଡେଭିଡ ହେଡଲିଙ୍କୁ ପ୍ରଶ୍ନ କରିବା ପାଇଁ ଆମେରିକା ଯାଇଥିବା ଦଳର ସେ ଜଣେ ସଦସ୍ୟ ଥିଲେ ।

ପୁରସ୍କାର 
ଜାତୀୟ ଅନୁସନ୍ଧାନ ସଂସ୍ଥାନରେ ଥିବା ସମୟରେ, ବେହେରାଙ୍କୁ ରାଷ୍ଟ୍ରପତି ପଦକରେ ସମ୍ମାନୀତ କରାଯାଇଥିଲା ।

ଆଧାର 

ଜୀବିତ ବ୍ୟକ୍ତି
୧୯୬୧ ଜନ୍ମ
ପୁରୀ ଜିଲ୍ଲାର ଲୋକ
ଓଡ଼ିଆ ଲୋକ